《余既出湖狂风夜作舟阻三日形于声律矣今复大雪遣怀》
明代·林光

造化小儿颠倒颠，谁知堪恨是堪怜。狂风已破迷途梦，瑞雪今占大有年。

柳絮积深芦荻岸，梅花堆重老夫船。党家安识罗浮味，坐拥羊羔醉玉筵。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。